paragraph_text: Peso je također ime nekoliko ranijih argentinskih valuta. Sadašnji peso u upotrebi je od 1992. godine. Zamijenio je dotadašni argentinski austral koji je bio pogođen hiperinflacijom. Odnos zamjene bio je 10000 australa za 1 konvertibilni peso. Nazvan je konvertibilni jer je za svaki peso u optjecaju Središnja banka Argentine imala jednaku protuvrijednost u američkim dolarima u deviznim zalihama. No, 2001. zemlju je pogodila ekonomska kriza, pa tečaj više nije vezan za USD nego slobodno fluktuira.